

|  |  |  |
| --- | --- | --- |
|  | **СТОЛИЧНА ОБЩИНА** |  |

*София 1000, ул. „Московска” № 33; тел. 9377261;* [*www.sofia.bg*](http://www.sofia.bg)



ДО

Г-Н ВЕСЕЛИН КАЛАНОВСКИ И

Г-Н МИХАИЛ ПАРГОВ

ОБЩИНСКИ СЪВЕТНИЦИ

СТОЛИЧЕН ОБЩИНСКИ СЪВЕТ

ЧРЕЗ Г-Н ЕЛЕН ГЕРДЖИКОВ

ПРЕДСЕДАТЕЛ НА СТОЛИЧЕН

ОБЩИНСКИ СЪВЕТ

Относно: *Питане с рег. № СОА21-ВК66-2405/11.03.2021 г.*

**Уважаеми общински съветници,**

В отговор на поставените в питането въпроси, Ви предоставям информация от направления „Обществено строителство“ и „Култура, образование, спорт и младежки дейности“:

На територията на район „Искър“ се намират осем училища: 108 СУ, 69 СУ, 89 ОУ, 4 ОУ, 68 СУ, 163 ОУ, 150 ОУ, 65 ОУ.

През 2010 г. изградихме изцяло нова сграда за 65 ОУ, а през последните 10 години във всички училища на територията на района са извръшвани различни по вид и обем ремонти и обновления на училищната среда.

В 108 СУ – осигуряване на високо ниво на енергийна ефективност чрез саниране на цялата сграда, вътрешни ремонти – съблекални и санитарни възли.

В 69 СУ – подменена изцяло стара дървена дограма с нова от РVС и алуминиеви профили, основен ремонт на физкултурен салон и ВиК инсталации.

В 89 ОУ - подменена изцяло стара дървена дограма с нова от РVС и алуминиеви профили, основен ремонт на физкултурен салон и ВиК инсталации, ремонт на покрив.

В 4 ОУ – осигуряване на високо ниво на енергийна ефективност чрез саниране на цялата сграда, основни ремонти на електро и ВиК инсталации, вътрешни ремонти – физкултурен салон, съблекални и санитарни възли.

В 68 СУ – достъпна среда чрез изграждане на подемно съоръжение, рампа и тоалетна за инвалиди, извършени са основен ремонт на басейн, цялостна подмяна на осветителните тела, ремонт на покрив, вътрешни ремонти.

В 163 ОУ – основен ремонт на физкултурен салон и ВиК инсталации, осигуряване на достъпна среда чрез изграждане на подемно съоръжение, нова абонатна станция, частични ремонти на покрив.

В 150 ОУ - изцяло е подменена стара дървена дограма с нова от РVС и алуминиеви профили, основен ремонт на физкултурен салон, изцяло подменени с нови 2 броя абонатни станции.

Ежегодно на директорите на училищата допълнително се отпускат средства за текущи ремонти по техни мотивирани искания, като отделно от тези средства, които осигуряваме от общинския бюджет директорите на учелища разполагат и с делегирани бюджети, в рамките на който също извършват отделни ремонтни дейности и дейности по поддръжка на базата.

По отношение на конкретните училища:

* За 68 СУ от СО-район „Искър“ са изготвени количествено-стойностни сметки за топлоизолиране на външни стени и полагане на нова хидроизолация на покрив с индикативна стойност 1 200 000 лв. и за основен ремонт на дворното пространство, с индикативна стойност 1 200 000 лв. В началото на м. март 2021 г. от районния кмет постъпи предложение за осигуряване на средства за изготвяне на цялостен инвестиционен проект, включващ дейности по реализиране на конструктивни мероприятия и енергийна ефективност. След изготвяне на проектно-сметната документация ще се определи размерът на необходимите средства за предвидените строително-монтажни работи.
* За 69 СУ от СО-район „Искър“ е изготвена количествено-стойностна сметка за цялостен ремонт на дворното пространство с индикативна стойност 450 000 лв. Съгласно ЗУТ за текущи ремонти не се изисква изготвяне на проект.
* За 89 СУ от СО-Район „Искър“ е изготвена количествено-стойностна сметка за цялостен ремонт на дворното пространство с индикативна стойност 500 000 лв.
* През 2020 г. от бюджета на Столична община са осигурени средства на СО-Район „Искър“ за изготвяне на проект за конструктивно-укрепителни и възстановителни работи на сградата на 163 ОУ. В проекта са предвидени за изпълнение конструктивно-укрепителни дейности, мерки за повишаване на енергийната ефективност на училището и ремонт на прилежащата към сградата вертикална планировка. Проектът е възложен и изработен. Предстои разглеждане и одобряване от РЕСУТ.

През 2020 г. Столична община кандидатства за предоставяне на безвъзмездна финансова помощ (БФП) по проект „Изграждане, основен ремонт/ реконструкция на 3 училища на територията на Столична община“, по Оперативна програма „Региони в растеж“ 2014-2020. Проектът предвижда основен ремонт/ реконструкция, внедряване на мерки за енергийна ефективност и обновяване на материално-техническата база на 3 училища, в райони „Оборище“ /1 СУ/, „Сердика“ /48 СУ/ и „Красна поляна“ /28 СУ/, включени в Инвестиционен приоритет „Образователна инфраструктура“ на ИПГВР. Към настоящия момент е сключен договор за БФП. Предстои обявяване и провеждане на обществени поръчки за избор на изпълнители на обектите.

Модернизирането и повишаването на енергийната ефективност на сградите на образователната инфраструктура е един от основните приоритети на Столична община. Важно е да да се отбележи, че до 2006 г. не бяха извършвани основни ремонти, реконструкции и обновяване на сградния фонд на детските и учебни заведения. В изпълнение на последователната си политика Столична община ежегодно инвестира значителни по размер средства за поетапно подобряване на материалната учебна база, чрез разширение на сградния фонд, в т.ч. нови класни стаи, строителство на спортни и актови зали, физкултурни салони и спортни прощадки, както и чрез основни ремонти /конструктивно-укрепителни и ремонтно-възстановителни дейности, енергоспестяващи мероприятия и др./, с които се осигурява модерна учебна среда и нужния топлинен комфорт, по-добри условия за спорт и ниски енергийни разходи, водещи до значителни икономии на средства.

**С УВАЖЕНИЕ,**

